Til deg som starter på Lambertseter AKS i august:

Vi på Lambertseter AKS ønsker dere velkommen til oppstart i august.

Vi på 1.trinn holder til i bygningen som heter SATURN. Dette gjelder både i skole og AKS tiden. Alle vil få sin egen garderobeplass med navn, i tillegg har barnet en egen krok til regnklær og dress.

På Saturn(1.trinn AKS) er det baseleder Suzana Belcovski og 5 andre voksne som tar dere imot.

1.august er AKS stengt, vi har plandag. 2.august er det innkjøringsdag, da kan barna være på AKS

KL 10-14. Vi møtes på SATURN, der vi var på førskoledagene.

Fra 2.august til skolestart 22.august er tiden vi kaller sommerklubb, hvor åpningstidene våre er 7.30 – 17.00. I denne tiden bruker vi god tid til å bli kjent med hverandre og områdene, bli kjent med rutiner og regler og vi bruker mye tid på å leke og ha det gøy sammen. Vi serverer ikke mat i sommerklubben, så alle må ha med seg nok mat til 2 måltider. Oppmøtetidene er senest 10 hver dag, gi beskjed til avdeling dersom dere kommer senere enn det.

Barna trenger å ha med seg en sekk, matpakke, drikkeflaske, solkrem, skiftetøy, regntøy og støvler. Veldig lurt å navne klær og ting til barna, da er det større sjanse for at vi finner tingene igjen.

1.skoledag 22.august er AKS stengt, men fra 23.august har vi åpent igjen. Vi har noe som heter "morgenåpning" fra 7.30 til skolestart, så stenger AKS og åpner igjen når skolen er ferdig for dagen, alt mellom 13/13.30 og vi holder åpent til 17.00. Alle barn og voksne skal være ute av området vårt KL 17.00.

For deres barn har regjeringen bestemt at alle barn på 1.trinn får gratis kjernetid. Gratis kjernetid betyr:

* Eleven kan være på AKS hver dag etter skoletid
* Inntil 12 timer per uke
* 2 dager per uke i skolens ferier (utenom juli da AKS er stengt). AKS bestemmer hvilke 2 dager man skal benytte seg av i ferier.
* På planleggingsdager/inneklemte feriedager i skoleåret kan eleven være på AKS ½ dag.
* Hvis familiens samlet inntekt er under 604 817 kr har oslo byråd bestemt at man kan få gratis heltidsplass. Da må dokumentasjon levers til AKS.

Hvis man ønsker å benytte seg av hel plass, søker man om dette, og vil få faktura med et tillegg.

Ta kontakt om dere lurer på noe mer, Vi gleder oss masse til å se dere igjen :)

MVH

Suzana Belcovski.